49. schôdza NR SR - 7.deň - B. popoludní
Dátum: 2026-04-23
Poslanec: Mesterová, Zuzana (PS)
Druh vystúpenia: Vystúpenie v rozprave

Ďakujem pekne za slovo, pán predsedajúci. Nechcela som, ale je to k dobe? A budem sa venovať aj obsahu ešte, ale povenujem sa trošku aj tomu, čo pán Šimko hovoril, lebo hovoril o nominantoch alebo o kandidátoch strany Progresívne Slovensko, tak krátko sa vyjadrím aj k tomu, ale najprv taká chronológia, lebo keďže tento návrh bol predložený ešte v auguste 25, to ja už som aj zabudla, že vlastne aký bol. Krátky, tak ešte v auguste 25 sme navrhovali len zvýšenie poslancov mesta Košice zo 41 na 51 a zvýšenie námestníkov primátora z dvoch na troch, pričom to má, to som teraz, vlastne to naberá úplne iný zmysel a to je moja otázka, že ako sa toto uplatní v praxi. Jeden z námestníkov má kompetencie stanovené najmä pre výkon potrieb mestských častí vrátane procesu ich racionalizácie kompetencií, potrieb obyvateľov v nich žijúcich, ako aj komunikácie s ich volenými zástupcami. No neviem, ako túto kompetenciu, ktorú mu v tomto zákone zavádzate, bude vykonávať, keď zároveň ste mu ju zobrali týmto návrhom a rušíte mu tú kompetenciu, lebo rušíte mestské časti. Tak ja neviem, čo on bude racionalizovať, keď vy už ste za neho toto spravili. Zároveň ma tak pobavilo, že on je kompetentný komunikovať s volenými zástupcami. Tí dvaja zvyšní asi nebudú môcť alebo neviem, čomu sa budú venovať. A potom ma ešte zaujíma, že kto vlastne určí, ktorý z tých námestníkov túto kompetenciu bude mať, ktorý z tých troch a keď ani jeden ju nebude vykonávať, čo sa stane, keď bude napĺňať literu zákona. A ešte taká chronológia. V roku 2008 na návrh poslancov SMER-u alebo na návrh SMER-u bol znížený počet námestníkov z troch na dvoch v meste Košice. V roku 2012 na návrh SMER-u bol znížený počet poslancov mesta z 50 na 41 a v roku 26 na návrh HLAS-u zvyšujeme počet poslancov mesta zo 41 na 51 a vraciame počet námestníkov na troch a tomu hovoríme racionalizácia. Šetrenie výborné. No a ešte, čo sa týka tej vašej poznámky voči pánovi Dostálovi, že mu jeho pripomienky píše pán Bódya, tak pre tých, čo nevedia. Pán Bódya je námestník mesta Košice. To je jedno za koho. Je námestník mesta Košice. Vy ste tu z tohto miesta, pán Šimko, povedali, že s mestom Košice ste to odkomunikovali a že je to v súlade s vedením mesta, tak potom nerozumiem tej pripomienke, že ich námestník cez pána Dostála vám píše kritiku, keď vy hovoríte, že s nimi je to odkomunikované a že sú s tým v poriadku. Nedáva to celé úplne zmysel, ale ešte sa predsa len vrátim k tomu, že toto by mala byť kampaň Progresívneho Slovenska. Toto je lacná kampaň vaša a ja vám poviem aj prečo. Lebo vy hovoríte o tom, že naši kandidáti sú nastúpení s aktovkami. Vy. Vy nominant strany, kde vaši nominanti stranícki zamestnávajú okrem iného aj vášho bývalého asistenta na úradoch okresných, kde sú nominovaní za stranu HLAS a platia im mzdu za to, že nechodia do práce. Ak je to klamstvo, tak nech mi pán minister Matúš Šutaj Eštok odpovie na tú interpeláciu. Má druhý pokus. Ja si veľmi rada počkám, lebo toto sú zverejnené informácie. Nikto ich ani nevyvrátil. Nikto sa k nim ani nevyjadril. Dnes som sa akurát dozvedela, že ministerstvo vnútra nie je kompetentné to riešiť, tak uvidíme, či sa nájde kompetentný. A ďalšia vec, kde si vy robíte kampaň opäť raz cez svojich nominantov na okresných úradoch. Vaše kocky s vašou hlavou a s vaším sloganom „Počúvam vás“ sú na okresných úradoch. Toto nie je kampaň? Toto nie je zneužívanie štátnych inštitúcií na vedenie kampane? Tak potom vy tu nerozprávajte o asfalte, že vy nemáte za čo asfaltovať, keď zneužívate vašich straníckych nominantov, okresné úrady na to, aby vám robili kampaň. Okrem toho váš prednosta okresného úradu zo svojho oficiálneho e-mailu pracovného, štátneho, posiela dotazníky v prospech vašej kampane „Počúvam vás“, tak mi, prosím vás, aspoň tým ľuďom neklamte. Takto vyvráťte, lebo toto sú všetko medializované, zverejnené informácie. Aspoň tých ľudí nezavádzajte, aspoň im neklamte. Ja rozumiem, že ste žhavý kandidát a chcete kampaňovať. Kampaňujete aj tam, kde vám to neprináleží, ale nerobte z Košičanov rukojemníkov. Nerobte z Košičanov rukojemníkov vašich. Medializované, zverejnené informácie. Aspoň tých ľudí nezavádzajte, aspoň im neklamte. Ja rozumiem, že ste žhavý kandidát a chcete kampaňovať. Kampaňujete aj tam, kde vám to neprináleží, ale nerobte z Košičanov rukojemníkov. Nerobte z Košičanov rukojemníkov vašich ambícií politických, komunálnych, lebo vy sa zahrávate s ich právami. Ja som sa musela vrátiť na toto miesto, lebo mňa zaujala tá vaša pripomienka, že už pred rokom. Tak pred rokom v auguste 25 jediné, čo ste predložili Národnej rade, bolo zvýšenie počtu poslancov a zvýšenie námestníkov. V Národnej rade, od ktorej žiadate dôveru, aby schválila tento návrh, ste predložili toto a zároveň tu poviete, že nejaké zastupiteľstvá, niekto, ani neviem úplne, že kto, lebo to nebolo tak úplne konkretizované, že ktoré všetky skupiny tento pozmeňujúci návrh mali už pred rokom, len Národná rada, ktorá ho má schváliť, ho dostala včera. A pred rokom dostala len zvýšenie počtu poslancov a zvýšenie námestníka. Tak. Tak, pardon. Dnes je štvrtok, tak dostala to v pondelok. To je výborné. Hlavne, že pred rokom to dostali nejaké skupiny v Košiciach, ktoré vlastne ani nevieme, kto to je, ale práva občanom, ktoré im garantuje ústava a zákon, tie nerespektujete. Tam to akoby, že stráca nejak sa v preklade. Tam nerespektujete práva, že referendum, aby prebehlo tak, ako prebieha aj v iných mestách, že tí Košičania si zaslúžia, aby mali rovnaké právo rozhodnúť sa aj rovnakým procesom, ako napríklad ľudia v Bratislave. Toto nejak akoby, že sa stratí v preklade. Lebo to vám nepasuje do tejto vašej kampane, pán Šimko. A ja si vyprosím, aby vy ste ešte na úkor tohto celého zaťahoval do toho kandidátov Progresívneho Slovenska, keď vás večne vecne kritizujú, lebo toto je vecná kritika a my ju otestujeme aj na Ústavnom súde a potom sa tu môžeme o tom porozprávať, že čo sa stane, ak Ústavný súd povie, že toto je protiústavné, a ja vás vyzývam, že ak sa to stane, stiahnite potom svoju kandidáturu. Lebo keď takto chcete pristupovať k výkonu župana Košického samosprávneho kraja, ako pristupujete k tomuto legislatívnemu procesu, tak Boh ochraňuj ľudí v Košickom samosprávnom kraji, lebo toto je jeden príklad absolútneho právneho diletantstva, len preto, že niekto si tu chce napĺňať svoje politické ambície. Veľmi ma to mrzí, že tu večer musíme toto riešiť a zdržiavam celý proces, ale mňa to tak vytáča táto vaša cynická, cynický prístup k tomuto celému, že toto si tu musíme povedať, pán Šimko, ako to je. Ďakujem. Pekné